Συντεταγμένες: 9°41′12″N 80°06′02″E﻿ / ﻿9.686722°N 80.100632°E﻿ / 9.686722; 80.100632

Πινακίδα που ενημερώνει για την είσοδο στη χερσόνησο της Τζάφνα
Χάρτης της χερσονήσου της Τζάφνα
Η **Χερσόνησος της Τζάφνα** (ταμίλ: யாழ்ப்பாணக் குடாநாடு, Yāḻppāṇa kuṭānāṭu) ή (ταμίλ: யாழ் குடாநாடு, Yāḻ kuṭānāṭu) είναι μια χερσόνησος στη Βόρεια Περιφέρεια της Σρι Λάνκα και σε αυτή βρίσκεται η πρωτεύουσα της επαρχίας, η Τζάφνα. Η χερσόνησος της Τζάφνα ήταν σημαντικό τμήμα του μεσαιωνικού Βασιλείου της Τζάφνα.

Ιστορία
-------

### Νάγκα Νάντου

Το Βασίλειο της Τζάφνα το 1350 μ.Χ. στη μεγαλύτερη έκταση του.
Οι Νάγκα θεωρούνται μια από τις αρχαίες φυλές της Σρι Λάνκα, και κατοικούσαν κυρίως στη χερσόνησο της Τζάφνα. Η χερσόνησος της Τζάφνα ήταν επίσης γνωστή στην αρχαιότητα ως Νάγκα Νάντου, που σημαίνει «Γη των Νάγκα» όπως αναφέρεται στα δίδυμα έπη της Ταμίλακαμ, το Σιλαππατικαράμ και το Μανιμεκαλάι. Στη Μαχαβάμσα, ένα σιναλέζικο χρονικό που γράφτηκε στη γλώσσα Πάλι, η χερσόνησος αναφέρεται με το αντίστοιχο όνομα Ναγκαντίπα, που σημαίνει «νησί των Νάγκα», όπου περιγράφεται ως μία περιοχή με κυβερνήτες που ονομάζονται Ντιπαράτζα, που σημαίνει «Βασιλιάς του Νησιού». Ο Πτολεμαίος, ο Έλληνας συγγραφέας από το 100 μ.Χ. αναφέρεται στους Ναγκαδίπους ως μία από τις παράκτιες πόλεις της Ταπροβάνης. Η ταυτότητα των Νάγκα ήταν ορατή μέσω προσωπικών ονομάτων που παρατηρήθηκαν στα χρονικά της γλώσσας Πάλι και στην Ταμίλ λογοτεχνία, Σανγκάμ. Ορισμένοι μελετητές υποστηρίζουν ότι οι Νάγκα ήταν οι πρόγονοι των Δραβίδων που μιλούν ταμίλ.

### Βασίλειο της Τζάφνα

Τον 13ο αιώνα, το βόρειο τμήμα της Σρι Λάνκα, συμπεριλαμβανομένου του Βασιλείου της Πολοναρούα, ήταν υπό την κυριαρχία της δυναστείας των Πάντγια. Ο Κουλασεκάρα Τσινκαϊαριγιάν, υπουργός της δυναστείας των Πάντγια, εγκαταστάθηκε ως βασιλιάς της χερσονήσου. Ήταν ο πρώτος βασιλιάς της δυναστείας των Αριακακραβάρτων. Καθ' όλη τη διάρκεια της βασιλείας της δυναστείας των Αριακακραβάρτων, οι αρχηγοί των Βανιμάι απέτιαν φόρο τιμής στους βασιλιάδες της Τζάφνα. Η δυναστεία κυβέρνησε τη χερσόνησο μέχρι το 1619 μ.Χ. οπότε και το βασίλειο της Τζάφνα κατακτήθηκε από τους Πορτογάλους.

Παραπομπές
----------

1. ↑  Cāttan̲ār· Kōpālayyar, Ti Vē (1 Ιανουαρίου 1989). *Manimekhalai: The Dancer with the Magic Bowl* (στα Αγγλικά). New Directions Publishing. ISBN 9780811210980.
2. ↑  *Women, Transition, and Change: A Study of the Impact of Conflict and Displacement on Women in Traditional Tamil Society* (στα Αγγλικά). Institute of Agriculture and Women in Development, Friedrich Ebert Stiftung, and Gala Academic Press. 1 Ιανουαρίου 1995.
3. ↑  Holt, John (13 Απριλίου 2011). *The Sri Lanka Reader: History, Culture, Politics* (στα Αγγλικά). Duke University Press. ISBN 978-0822349822.
4. ↑  Manogaran, Chelvadurai (1 Ιανουαρίου 1987). *Ethnic Conflict and Reconciliation in Sri Lanka* (στα Αγγλικά). University of Hawaii Press. ISBN 9780824811167.
5. ↑  Duthel, Heinz (2 Απριλίου 2015). *Duthel Thailand Guide II.: Education in Thailand - 16th. Edition 2015* (στα Αγγλικά). Books on Demand. ISBN 9783734779794.
6. ↑  Peebles, Patrick (1 Ιανουαρίου 2006). *The History of Sri Lanka* (στα Αγγλικά). Greenwood Publishing Group. ISBN 9780313332050.
7. ↑  Silva, Chandra Richard De (1 Ιανουαρίου 2009). *Portuguese Encounters with Sri Lanka and the Maldives: Translated Texts from the Age of Discoveries* (στα Αγγλικά). Ashgate Publishing, Ltd. ISBN 9780754601869.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χερσόνησος της Τζάφνα** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 168085174

 |

 |